పుల్లయ్య గుప్తనిధి - కొండ మీద ఏముంది? | పుల్లయ్య గుప్తనిధి | నవలలు
పుల్లయ్య గుప్తనిధి - కొండ మీద ఏముంది?
కొండ మీద ఏముంది?
భయం చాలా గొప్పది.
ఒక్క గెంతులో వంద గజాల్ని అవలీలగా దూకేసేవాణ్ణి కూడా పట్టి ఆపేస్తుంది. అలాంటి వాడి చేతా అడుగులో అడుగును వేయిస్తుంది.
పుల్లయ్య ఆటగాడు కాడు. గొప్ప వీరుడూ కాడు. వాడో పదహైదేళ్ళు నిండిన కుర్రవాడు. భయస్తుడు. పిరికివాడు. బొద్దింకను చేత్తో పట్టుకొని పారేయగలిగేంత ధైర్యం మాత్రం కలవాడు.
వాడిప్పుడు ఆ పర్వతపాదం దగ్గర నిలబడి, తలెత్తి, ఆకాశానికి వేసిన నిచ్చెనలా కనబడ్తున్న ఆ కొండను చూస్తూ భయపడిపోతున్నాడు.
భయం గొప్పోళ్ళనే కాదు పిరికోళ్ళనీ కూడా దగ్గరగా తీసుకొంటుంది. అందుకే భయం చాలా గొప్పది.
పైకెక్కేసిన గొప్పోళ్ళు ఎప్పుడు పడిపోతామోనని భయపడ్తుంటే, కిందనే వుండిపోయిన పిరికోళ్ళు ఎక్కబోతే ఏమైపోతుందోనని గాభరాపడ్తుంటారు. భయం తనలో తారతమ్యం లేకుండా చూసుకొంటూనే భయస్తుల తారతమ్యాల్ని బాగా తెలుసుకొని మరీ భయపెడ్తుంది. అందుకే భయం చాలా గొప్పది.
ఇప్పుడు పుల్లయ్యకి ఇంకా బాగా భయం వేస్తోంది.
వాడేమీ తత్వవేత్త కాదు ఇలా భయం గురించి ఆలోచిస్తూ భయపడిపోవడానికి కానీ భయపడుతున్నాడు. పుల్లాయి కారణాలు పుల్లాయిలకుంటాయి మరి!
నిచ్చెనలా నిటారుగా వున్న ఆ కొండ చిటారున ఓ పెద్ద బండ ఉంది. ఆ బండ తన నెత్తిన ఓ పెద్ద చెట్టును మోస్తోంది. వాటిల్ని చూసి పుల్లయ్య భయపడ్తున్నాడు. వాడికి పక్కింటి ముసలమ్మ చెప్పిన 'ఒంటికొమ్ము రాచ్చసుడు, ఒంటికన్ను రాకాసి" గుర్తుకొస్తున్నాయి. అంతేకాదు, మొన్న రాత్రి చెప్పిన కథలో చెట్టు రూపంలో ఉన్న పిశాచి కథానాయకుడి మిత్రుణ్ణి అమాంతం నమిలి మింగేసింది. అందుకే పుల్లయ్య భయపడ్తున్నాడు.
కొండ దాకా వాడి వెంట కులాసాగా ప్రయాణం చేసొచ్చిన 'బుర్ర' ఇప్పుడెక్కడుందో తెలీడం లేదు. ఆ మాటే అనుకొన్నాడు పుల్లయ్య. "బుర్రా!" అని నెమ్మదిగా గొణిగాడు. అలా పిలిచినప్పుడల్లా లోపల్నుంచి ఎప్పుడూ వచ్చే 'బుస్' మనే శబ్దం రాలేదు. ఉన్న ఒక్క తోడూ పలక్కపోవడంతో పుల్లయ్యకు భయం భయంకరంగా పెరిగిపోయింది. దానికి తోడు చుట్టూ నిశ్శబ్దం. ఒక పిచ్చుక గానీ, ఒకే ఒక్క ఆవుగానీ, కనీసం ఓ పాము గానీ లేదు. ఉన్నా కనబడ్డం లేదు.
"అవి కూడా కొండను చూసి భయపడి ఎక్కడికో పోయేసి వుంటాయి. ఎంతైనా కొండ కొండనే." అని అనుకొన్నాడు పుల్లయ్య.
ఆ మరుక్షణంలోనే వాడికి గొప్ప ఊరట కలిగింది.
"అదీ…అందుకే కొండయ్య అనే పేరు కావాలి. నాకు కొండయ్య పేరంటే చానా ఇష్టం. ఇలాంటి కొండలంటే కూడా చానా ఇష్టం. ఈ కొండల్ని మా నాన్న తుండుగుడ్డ కాదు గదా పెద్దగాలి కూడా ఏం చెయ్యలేదు." అని అనుకొన్నాడు.
అలా అనుకోగానే కొంచెం ధైర్యం గుండెలో నిండినట్లయింది. వాడి పొగడ్తకు కొండ కూడా పొంగిపోయిందేమో ఓ కోయిల కూతను వినిపించింది. ఆవు అరచినప్పుడు పుట్టి, అడుగడుగునా కంగారు పెట్టిన అనుమానం ఆ కోయిల కూతతో కాస్త కంగారును తగ్గించుకొన్నట్టుంది, పుల్లయ్య కాళ్ళు వణకడం ఆపాయి.
కోయిల కూత శుభ శకునంగా అనిపించింది.
అడుగు ముందుకు వేసి కొండ మీద కాలుపెట్టబోయాడు కానీ ఏదో గుర్తొచ్చి 'బుర్రా!' అని పిలిచాడు. ఊహూ…ఎక్కడా దాని చప్పుడే లేదు. ఏం చెయ్యాలో వాడికి తోచలేదు. ఇంతకాలం 'బుర్ర' లేకుండా తను ఏ పనీ చెయ్యలేదు. ఒక్క అడుగు కూడా కదపలేదు. ఇప్పుడేమో అదెక్కడుందో తెలీడం లేదు. ఐనా ముందుకు వెళ్ళాలనే నిశ్చయించుకొన్నాడు.
మరోమారు కొండ కేసి చూస్తే వాడికి ఓ కొత్త భావం పుట్టుకొచ్చింది. కొండంటే గౌరవం కలిగింది. వంగి దండం పెట్టాడు. ఒక చల్లటి పిల్లగాలి పుల్లయ్యను తాకింది. ఆ గాలితో బాటూ ఏదో కొత్త పరిమళం తగిలీ తగలనట్టుగా తగిలింది.
pullayya guptanidhi - konda meeda emundi? | pullayya guptanidhi | navalalu
pullayya guptanidhi - konda meeda emundi?
konda meeda emundi?
bhayam chala goppadi.
okka gentulo vanda gajalni avaleelagaa dookesevanni kuudaa patti aapestundi. alanti vaadi cheta adugulo adugunu veyistundi.
pullayya aatagaadu kaadu. goppa veeruduu kaadu. vado padahaidellu nindina kurravaadu. bhayastudu. pirikivaadu. boddinkanu chetto pattukoni paareyagaligenta dhairyam maatram kalavaadu.
vaadippudu aa parvatapaadam daggara nilabadi, taletti, aakaasaaniki vesina nicchenalaa kanabadtunna aa kondanu chustuu bhayapadipotunnadu.
bhayam goppollane kaadu pirikollanee kuudaa daggaragaa teesukontundi. anduke bhayam chala goppadi.
paikekkesina goppollu eppudu padipotamonani bhayapadtunte, kindane vundipoyina pirikollu ekkabothe emaipotundonani gaabharaapadtuntaaru. bhayam tanalo taaratamyam lekunda chusukontune bhayastula taaratamyaalni baga telusukoni mari bhayapedtundi. anduke bhayam chala goppadi.
ippudu pullayyaki inka baga bhayam vestondi.
vademi tatvavetta kaadu ilaa bhayam gurinchi aalochistuu bhayapadipovadaaniki cony bhayapadutunnadu. pullai kaaranaalu pullaayilakuntaayi mari!
nicchenalaa nitaarugaa vunna aa konda chitaaruna oo pedda banda undi. aa banda tana nettina oo pedda chettunu mostondi. vaatilni chusi pullayya bhayapadtunnadu. vaadiki pakkinti musalamma cheppina 'ontikommu rachasudu, ontikannu rakasi" gurtukostunnaayi. antekaadu, monna raatri cheppina kathalo chettu roopamlo unna pisaachi kathaanaayakudi mitrunni amaantam namili mingesindi. anduke pullayya bhayapadtunnadu.
konda daka vaadi venta kulasaga prayaanam chesochina 'burra' ippudekkadundo teleedam ledu. aa mate anukonnadu pullayya. "burra!" ani nemmadigaa gonigaadu. alaa pilichinappudalla lopalnunchi eppuduu vache 'bus' mane sabdam raledu. unna okka thoduu palakkapovadamto pullayyaku bhayam bhayankaramgaa perigipoyindi. daaniki thodu chuttu nissabdam. oka picchuka gaanee, oke okka aavugaanee, kaneesam oo paamu gaanee ledu. unna kanabaddam ledu.
"avi kuudaa kondanu chusi bhayapadi ekkadiko poyesi vuntaayi. entainaa konda kondane." ani anukonnadu pullayya.
aa marukshanamlone vaadiki goppa oorata kaligindi.
"adeehanduke kondayya ane paeru kavali. naaku kondayya perante chana ishtam. ilanti kondalante kuudaa chana ishtam. ee kondalni maa naanna tundugudda kaadu gadaa peddagaali kuudaa yem cheyyaledu." ani anukonnadu.
alaa anukogane konchem dhairyam gundelo nindinatlayindi. vaadi pogadtaku konda kuudaa pongipoyindemo oo koyila koothanu vinipinchindi. aavu arachinappudu putti, adugaduguna kangaaru pettina anumanam aa koyila koothatho kaasta kangaarunu tagginchukonnattunda, pullayya kaallu vanakadam aapaayi.
koyila kootha shubha sakunamgaa anipinchindi.
adugu munduku vesi konda meeda kalupettaboyadu cony edho gurtochi 'burra!' ani pilichaadu. oohukkkada daani chappude ledu. yem cheyyaalo vaadiki thochaledu. intakaalam 'burra' lekunda tanu e panee cheyyaledu. okka adugu kuudaa kadapaledu. ippudemo adekkadundo teleedam ledu. ina munduku vellaalane nischayinchukonnaadu.
maromaru konda kesi chuste vaadiki oo kotta bhavam puttukochindi. kondante gowravam kaligindi. vangi dandam pettaadu. oka challati pillagaali pullayyanu taakindi. aa gaalitho baatuu edho kotta parimalam tagilee tagalanattugaa tagilindi.